
CONTRACT DE SPONSORIZARE
Nr.: (lăsați necompletat, vom oferi noi un număr și o dată)
Data: (lăsați necompletat, vom oferi noi un număr și o dată)
1. Prezentul contract a intervenit între:
… cu sediul în …, având înregistrare la Registrul Comerțului …, CUI/CIF …, reprezentată legal prin …, în calitate de SPONSOR 
și 
Asociația pentru Studiul și Diagnosticarea Bolilor Neuropsihiatrice, cu sediul în Cluj-Napoca, str. Calea Turzii, nr. 68, județul Cluj, CIF 51084367, cu contul în RON RO12BTRLRONCRT0CW6225501, deschis la Banca Transilvania, reprezentată de către Denis Pavăl - Președinte, în calitate de BENEFICIAR AL SPONSORIZĂRII.
Părțile au încheiat prezentul contract, în conformitate cu prevederile legislației privind sponsorizarea: Legea Sponsorizării nr. 32/1994, cu modificările ulterioare și Legea nr. 227/2015 privind Codul fiscal, respectiv Normele metodologice aprobate prin H.G. 1/2016 cu modificările ulterioare.
2. OBIECTUL SPONSORIZĂRII
2.1 Obiectul prezentului contract îl constituie sponsorizarea BENEFICIARULUI de către SPONSOR în vederea susținerii activităților Asociației pentru Studiul și Diagnosticarea Bolilor Neuropsihiatrice, după cum urmează: 
	a) Popularizarea bolilor neuropsihiatrice prin organizarea de campanii atât pe teritoriul României, cât și în străinătate, pentru creșterea conștientizării acestor afecțiuni atât în rândul personalului medical, cât și în rândul populației generale;
	b) Achiziția și furnizarea de dispozitive medicale de diagnostic, precum și de mijloace terapeutice necesare pacienților suspecți sau diagnosticați cu boli neuropsihiatrice;
	c) Susținerea, promovarea și finanțarea activităților de specialitate în vederea diagnosticului, tratamentului și recuperării pacienților suspecți sau diagnosticați cu boli neuropsihiatrice;
	d) Susținerea, promovarea, derularea și finanțarea evenimentelor educaționale de tipul congreselor, conferințelor, webinariilor și a altor manifestări științifice cu privire la bolile neuropsihiatrice;
	e) Susținerea, promovarea și finanțarea realizării de studii și cercetări științifice în domeniul neuropsihiatriei, independente sau în diferite forme de colaborare și parteneriat;
	f) Susținerea, promovarea, derularea și finanțarea programelor de informare și educare a pacienților, a aparținătorilor lor, precum și a personalului medical, cu privire la bolile neuropsihiatrice;
	g) Susținerea, promovarea și finanțarea activităților de diseminare a cunoștințelor din domeniul neuropsihiatriei în jurnale științifice, la congrese, conferințe și alte tipuri de manifestări științifice;
	h) Susținerea, promovarea și finanțarea activităților de educație medicală în domeniul
neuropsihiatriei;
	i) Organizarea de conferințe, congrese, seminarii, webinarii și alte manifestări științifice, naționale
și internaționale, în scopul promovării activităților educaționale și de cercetare în domeniul bolilor neuropsihiatrice;
	j) Asigurarea consultanței pacienților cu boli neuropsihiatrice și aparținătorilor lor și remunerația
personalului medical care oferă această consultanță;
	k) Achiziția de bunuri materiale necesare îndeplinirii obiectivelor Asociației;
	l) Elaborarea de materiale publicitare în scopul promovării și diseminării în spațiul public a scopului, obiectivelor și activităților Asociației;
	m) Susținerea, promovarea și finanțarea activităților de colaborare cu instituții de educație,
policlinici, cabinete medicale individuale, spitale, laboratoare, centre de cercetare și altele, în vederea promovării diagnosticului, tratamentului și recuperării pacienților diagnosticați cu boli
neuropsihiatrice;
	n) Colaborări cu alte persoane juridice, organizații neguvernamentale și persoane fizice autorizate
care doresc să sprijine activitățile Asociației;
	o) Organizarea de evenimente, spectacole, festivaluri, congrese, excursii și alte evenimente, atât în
România, cât și în străinătate, pentru a obține fondurile necesare îndeplinirii obiectivelor Asociației;
	p) Crearea unei baze de date naționale pentru facilitarea accesului la suport medical de
specialitate, precum și pentru eficientizarea campaniilor de screening în domeniul neuropsihiatriei; 
	q) Dezvoltarea unor activități economice proprii în vederea autofinanțării.
	r) Alte activități prevăzute de lege, potrivit scopului asociației.
2.2. Suma redirecționată este de … RON, cu titlu de sponsorizare directă din impozitul pe profit. 
3. DURATA CONTRACTULUI
3.1 Prezentul contract este valabil de la data semnării sale până la îndeplinirea obligațiilor de către părți.
4. PREȚUL CONTRACTULUI ȘI MODALITATEA DE PLATĂ
4.1. Sponsorul va acorda Beneficiarului suma de … RON , sumă care va fi virată prin transfer bancar.
5. OBLIGAȚIILE ASOCIAȚIEI PENTRU STUDIUL ȘI DIAGNOSTICAREA BOLILOR NEUROPSIHIATRICE
5.1. Utilizarea sponsorizării exclusiv în scopurile precizate la capitolul “Obiectul sponsorizării” al prezentului contract.
5.2. Prezentarea numelui, mărcii, imaginii Sponsorului, în conformitate cu art. 6 din Legea Sponsorizării prin intermediul website-ului, flyer-elor, afișelor sau a altor materiale tipărite pentru prezentarea campaniei.
5.3. Beneficiarul va prezenta Sponsorului spre aprobare toate materialele în care vor fi utilizate însemnele sale, înainte ca acestea să fie date în producție.
5.4. Beneficiarul oferă Sponsorului dreptul de a face publică sponsorizarea acordată, în rândul angajaților sau partenerilor săi, prin materiale ce vor fi supuse aprobării Beneficiarului înainte de a fi făcute publice.
6. OBLIGAȚIILE SPONSORULUI
6.1. Plata sumei reprezentând valoarea prezentului contract în conformitate cu prevederile stabilite la capitolul “PREȚUL CONTRACTULUI ȘI MODALITATEA DE PLATĂ”.
7. RĂSPUNDEREA CONTRACTUALĂ
7.1 Nerespectarea clauzelor prezentului contract atrage după sine răspunderea materială sau, după caz, răspunderea civilă și penală, precum și plata de penalități și despăgubiri la nivelul daunelor produse.
7.2 Neexecutarea sau executarea necorespunzătoare a obligațiilor ce revin părților datorată forței majore, degrevează de răspundere cu condiția ca forța majoră să poată fi dovedită cu acte și comunicată celeilalte părți în termen de cel mult 15 zile de la apariție.	
7.3 Cazurile de forță majoră sunt prevăzute în Codul Civil; se asimilează forței majore și actele guvernamentale ce modifică voința părților, în totul sau în parte, de la data încheierii acestui contract.
8. CESIUNEA CONTRACTULUI
8.1 Niciuna din părțile prezentului contract nu va cesiona drepturile și obligațiile sale rezultate din acest contract unei terțe persoane.
9. NOTIFICĂRI
9.1 În cazul în care comunicarea va fi făcută prin poștă, ea se va face prin scrisoare recomandată care se va considera că a fost primită de către destinatar în 6 zile de la data la care a fost predată serviciului poștal.
9.2. În cazul în care comunicarea va fi făcută sub forma de e-mail, fax sau telex, comunicarea se consideră primită de către destinatar în prima zi lucrătoare, următoare celei în care a fost expediată.
10. CONFIDENȚIALITATE
10.1 O parte contractantă nu are dreptul, fără acordul scris al celeilalte părți:
de a face cunoscut contractul sau orice prevedere a acestuia unei terțe părți, în afara acelor persoane implicate în îndeplinirea contractului;
de a utiliza informațiile și documentele obținute sau la care are acces în perioada de derulare a contractului în alt scop decât în acela de a-și îndeplini obligațiile contractuale.
10.2 Dezvăluirea oricărei informații față de persoanele implicate în îndeplinirea contractului se va face confidențial și se va extinde numai asupra acelor informații necesare în vederea îndeplinirii contractului. 
10.3 O parte contractantă va fi exonerată de răspunderea pentru dezvăluirea de informații referitoare la contract dacă:
informația era cunoscută părții contractante înainte ca ea să fi fost primită de la cealaltă parte contractantă; 
informația a fost dezvăluită după ce a fost obținut acordul scris al celeilalte părți contractante pentru asemenea dezvăluire sau partea contractantă a fost obligată în mod legal să dezvăluie informația.
11. DISPOZIȚII FINALE
11.1 Modificarea prezentului contract poate fi făcută numai în scris, prin acordul ambelor părți.	
11.2 Orice litigii născute din interpretarea și executarea acestui contract se vor soluționa pe cale amiabilă, iar în situația în care nu se va ajunge la un rezultat pe această cale, litigiile se supun instanțelor judecătorești competente.
Prezentul contract a fost încheiat în 2 (două) exemplare, câte unul pentru fiecare parte. 

